
	1.jautājums:
Nolikuma 3.7. un 3.8. punkts paredz “Ja pretendents iesniedz piedāvājumus Konkursa abās daļās, Nolikuma 3.7. un 3.8. apakšpunktā norādītie speciālisti jāpiedāvā katrā daļā atšķirīgi.”, kas pēc potenciālā pretendenta ieskatiem nav samērīga un pamatota prasība, ņemot vērā tieši iepirkuma būtību, kas ir VISPĀRĪGĀS VIENOŠANĀS noslēgšana, bez finanšu piedāvājuma un konkrētu līguma realizācijas, bet ar mērķi atlasīt prasībām un darbu specifikai atbilstošus pretendentus. 
Pretendentam ir skaidrs, ka Pasūtītāja mērķis ir nodrošināt darbu vadītāju iesaisti līgumā un kvalitatīvu tā izpildi, bet minētā prasība nav korekts instruments, kā to sasniegt, ņemot vērā, ka Pasūtītājs jau ir ietvēris VISPĀRĪGĀS VIENOŠANĀS (projekts) 3.5. punktu, kas nosaka, ka “3.5.	Noslēdzot Vienošanos, katrs Vienošanās dalībnieks ir informēts, ka viens atbildīgais būvdarbu vadītājs vienlaicīgi nedrīkst būt iesaistīts vairāk kā 3 (trīs) līgumu izpildē.”
Dzēšot prasību par atšķirīgu speciālistu nodrošināšanu katrā iepirkuma daļā, Pasūtītājs paplašina pretendentu loku, palielot iespēju saņemt saimnieciski izdevīgākus piedāvājumus un dod iespēju Pretendentiem izvērtēt savu piedāvājumu katra konkrētā pieprasījuma ietvaros un rēķinoties par jau noslēgtajiem atjaunošanas līgumiem abās daļās, bet saglabājot kvalifikācijas prasību un pieredzes nodrošināšanu līguma izpildē. 
Ņemot vērā augstāk minēto, lūdzam Pasūtītāju dzēst nolikuma 3.7. un 3.8. punktu piebildi “Ja pretendents iesniedz piedāvājumus Konkursa abās daļās, Nolikuma 3.7. un 3.8. apakšpunktā norādītie speciālisti jāpiedāvā katrā daļā atšķirīgi.”, tādā veidā paplašinot pretendentu loku, bet nesamazinot speciālistu kvalifikācijas prasības, kas nodrošinās Pasūtītāja kvalitatīvu līguma izpildi. 

Atbilde:
Komisija skaidro, ka atklāta konkursa nolikuma 3.7. un 3.8. apakšpunktos jau ir veikti grozījumi un skaidro, ka neplāno veikt korekcijas, dzēšot nolikuma 3.7. un 3.8.punktu piebildi “Ja pretendents iesniedz piedāvājumus Konkursa abās daļās, Nolikuma 3.7. un 3.8. apakšpunktā norādītie speciālisti jāpiedāvā katrā daļā atšķirīgi.”, un norāda, ka prasītā pieredze ir svarīga, jo seguma periodiskās atjaunošanas objekti pārsvarā ietver tieši nolikumā noteiktos darbus.



